ઉલ્લેખનીય છે કે ICICI બેન્કના બોર્ડે શરૂઆતમાં તો આ મામલે ચંદા કોચરને ક્લીન ચિટ આપી દીધી હતી. પરંતુ તપાસ આગળ ધપી પછી બોર્ડે સ્વતંત્ર તપાસનો આદેશ કર્યો હતો. વ્હીસલ બ્લોઅર અરવિંદ ગુપ્તાએ આક્ષેપ કર્યો હતો કે એસ્સાર ગ્રૂપના રુઈયા બ્રધર્સે પણ ન્યુપાવરમાં રોકાણના બદલામાં બેન્ક પાસેથી લોન મેળવવામાં ફેવર મેળવી હતી. એસ્સાર ગ્રૂપે આક્ષેપ નકાર્યા છે અને કહ્યું છે કે ફર્સ્ટલેન્ડ હોલ્ડિંગ સાથે તેના કોઈ જ બિઝનેસ હિત નથી.